Жалба, подадена на 30 юли 2014 г. — Laverana/СХВП (BIO PROTEINREICHER PFLANZENKOMPLEX AUS EIGENER HERSTELLUNG)
(Дело T-571/14)
Език на производството: немски
Страни
Жалбоподател: Laverana GmbH & Co. KG (Венигзен, Германия) (представители: J. Wachinger, M. Zöbisch и D. Chatterjee, Rechtsanwälte)
Ответник: Служба за хармонизация във вътрешния пазар (марки, дизайни и модели)
Искания на жалбоподателя
Жалбоподателят иска от Общия съд:
да отмени решението на четвърти апелативен състав на Службата за хармонизация във вътрешния пазар (марки, дизайни и модели) от 27 май 2014 г. по преписка R 125/2014-4,
да осъди Службата за хармонизация във вътрешния пазар (марки, дизайни и модели) да заплати съдебните разноски.
Правни основания и основни доводи
Марка на Общността, предмет на спора: Фигуративна марка, съдържаща словните елементи „BIO PROTEINREICHER PFLANZENKOMPLEX AUS EIGENER HERSTELLUNG“, за стоки и услуги от класове 3, 5 и 35 — Заявка за марка на Общността № 11 922 911Решение на проверителя: Отхвърля заявкатаРешение на апелативния състав: Отхвърля жалбатаИзложени правни основания: нарушение на член 7, параграф 1, буква б) от Регламент № 207/2009, нарушение на член 7, параграф 1, букви б) и в) от Регламент № 207/2009_нарушение на член 7, параграф 1, буква в) от Регламент № 207/2009_злоупотреба с власт, тъй като решението е взето въз основа на конкурентноправни съображения.